Οι ανακαλύψεις

1. Τα κίνητρα και οι προϋποθέσεις. Α. Οι επαφές των ευρωπαίων εμπόρων με τη μακρινή Ανατολή. Ήδη από τα τα τέλη του Μεσαίωνα ευρωπαίοι έμποροι , όπως ο Βενετός Μάρκο Πόλο, είχαν αποκτήσει σταθερές επαφές με μακρινές χώρες της ανατολής , όπως η κίνα. Οι έμποροι αυτοί έφερναν από την ανατολή στην Ευρώπη μπαχαρικά , αρώματα και χρυσό ακολουθώντας τον λεγόμενο δρόμο του μεταξιού , έναν τεράστιο χερσαίο δρόμο με πολλές διακλαδώσεις, που ξεκινούσε από την Κίνα , διέσχιζε την κεντρική Ασία και κατέληγε στις ανατολικές ακτές της Μεσογείου και τα παράλια της Μαύρης θάλασσας.

Όμως κατά των 15ο αι. ο έλεγχος αυτός πέρασε στα χέρια αρχικά των Αράβων και μετά των Οθωμανών , πράγμα που δημιούργησε προβλήματα στο ευρωπαϊκό εμπόριο και ώθησε τους ευρωπαίους να αναζητήσουν τρόπους για να φτάσουν στις αγορές της Ανατολής από τη θάλασσα. Τα κίνητρα επίσης ήταν θρησκευτικά , επιστημονικά και πολιτικά

 Παράγοντες που ευνόησαν: Η πυξίδα, ο αστρολάβος οι πορτολάνοι ( ναυτικοί χάρτες της εποχής), η καραβέλα Εξελιγμένο ιστιοφόρο πλοίο). Επίσης πρέπει να προστεθεί ότι και πριν τις ανακαλύψεις ,όλο και περισσότεροι άνθρωποι είχαν αρχίσει να πιστεύουν πως η Γη δεν είναι επίπεδη , όπως δίδασκε η εκκλησία αλλά σφαιρική.

Τα εξερευνητικά ταξίδια. Τα ταξίδια των Πορτογάλων. Μετά από πολλές προσπάθειες ο Βάσκο ντε Γκάμα έφτασε το 1498 στο Καλικούτ της Ινδίας.

Τα ταξίδια του Κολόμβου και η ανακάλυψη της αμερικής. Πιστεύοντας ότη γη είναι σφαιρική επιχείρησε να φτάσει στις Ινδίες πλέοντας δυτικά. Κατά τη διάρκεια τεσσάρων ταξιδιών του ανακάλυψε νησιά και ηπειρωτικές περιοχές της Αμερικής

Το ταξίδι του Μαγγελάνου-ο περίπλους της Γης. Αποκορύφωμα των Ανακαλύψεων υπήρξε ο πρώτος περίπλους της Γης από τον Φερδινάνδο Μαγγελάνο , πορτογάλο θαλασσοπόρο στην υπηρεσία του βασιλιά της Ισπανίας

 Η γέννηση ενός νέου κόσμου.

Η συμπεριφορά των ευρωπαίων προς τους πληθυσμούς των αποικιών. Τόσο οι Πορτογάλοι όσο και οι Ισπανοί έδειξαν συμπεριφορά κατακτητή προς τους πληθυσμούς των περιοχών που κατέλαβαν.

Η πρώτη διανομή των αποικιακών εδαφών. Αφού μετέτρεψαν με τον τρόπο αυτό τις νέες χώρες σε αποικίες πορτογάλοι και Ισπανοί μοιράστηκαν μεταξύ τους τα αποικιακά εδάφη .

Αποικιακοί ανταγωνισμοί. Αργότερα , στα τέλη του 16 ου αι. και άλλα κράτη όπως η Ολλανδία , η αγγλία, και η Γαλλία , άρχισαν να διεκδικούν μερίδιο από τις αποικίες, με αποτέλεσμα να δημιουργηθούν ανταγωνισμοί και συγκρούσεις μεταξύ των χωρών.

Τα αποτελέσματα των ανακαλύψεων. Οι ανακαλ΄ψεις επηρέασαν αποφασιστικά την οικονομία, την κοινωνία, και τον πολιτισμό της

 ευρώπης.

Οικονομία. Δημιουργήθηκαν νέα λιμάνια –εμπορικά κέντρα όπως η Σεβίλλη, Η Λισσαβόνα, η Αμβέρσα. . Η εισαγωγή χρυσού, και αργύρου στην ευρώπη σε μεγάλες ποσότητες διεύρυνε τις ανταλλαγες και δημιούργησε νέες εμπορικές και τραπεζικές δραστηριότητες.

Κοινωνία.Οι ανακαλύψεις ενίσχυσαν ακόμα περισσότερο την οικονομική και κοινωνική θέση των εμπόρων , τραπεζιτων , γενικά όλων εκείνων που ασχολούνταν με το εμπόριο.

Αποτελέσματα στον πολιτισμό

. Οι ανακαλύψεις ενίσχυσαν την εμπιστοσύνη στις ανθρώπινες δυνάμεις. Η γνωριμία με άλλους πολιτισμούς άρχισε να κλονίζει προκαταλήψεις και αξίες που επικρατούσαν στη Ευρώπη.. το κλίμα της εποχής ευνόησε την ανάπτυξη ποικίλλων επιστημονικών κλάδων , όπως υης γεωγραφίας , της αστρονομίας, της ζωολογίας, της βοτανικής, της εθνολογίας κ.α

Οι ευρωπαίοι συμπεριφέρθηκαν στους κατίκους των αποικιών με αγριότητα. Όσοι από τους ντόπιους δε δέχτηκαν να υποταχτούν , εξολοθρεύτηκαν μαζικά. Στη συνέχεια οι Ευρωπαίοι οργάνωσαν την εκμετάλλευση των περιοχών που είχαν καταλάβει εκμεταλλευόμενοι εντατικά το έδαφος , το υπέδαφος και τους ανθρώπους. Δεν σεβάστηκαν σχεδόν κανένα στοιχείο των τοπικών πολιτισμών και σχεδόν παντού προχώρησαν στον εκχριστιανισμό των ντόπιων κατοίκων.